«Некъ» ц1е йолчу телерадиокомпанин зорбанан декъо арахецна Ташу-Хьаьжех (Дала къайле тойойла цуьнан) лаьцна долу жайна. Iаламат беркате, шайца доккха ниIмат долуш байташ ю оцу жайни т1ехь. Делан гергара эвлаяаш хестош, къаьсттина, пайхамарийн (Делера салам-маршалла хуьлийла царна) эла а, эвлаяийн тхьамда а, цIенчу, хьаналчу нехан баьчча а, Дала Iаламашлахь хаьржина а волчу Мухьаммад-пайхамаран а (Делера салам-маршалла хуьлийла цунна) боккха сий-ларам беш язйина уьш. Байташ нохчийн матте гочйина «Некъ» ТРК-н говзанчаша. Уьш дIааьлларг – Делан вели, вайн устаз а, эвлаяийн воккха тхьамда а, шен заманахь гIовс хилла а, вайна дукхавезаш волу а Ташу-Хьаьжа (Дала къайле тойойла цуьнан) ву. Дала цуьнгара беркат ма эшадойла вайна, цуьнан нийсачу некъана тIаьхьадаза пурба а лойла вайна! Источник : ТРК Путь